Boston Patriots i AFL-sesongen 1960

Boston Patriots spilte i 1960 lagets første sesong i den nye American Football League. Under hovedtrener Lou Saban fullførte Patriots sesongen med fem seiere og ni nederlag, en sisteplass i AFLs Eastern Division. Laget spilte hjemmekampene i Boston University Field, som senere ble omdøpt Nickerson Field.

Personale ved sesongslutt

Sesongoppsummering 
I 1960, den første sesongen for American Football League, deltok Patriots i flere kamper og hendelser som var det første av sitt slag. Den første sesongoppkjøringskampen i AFL ble spilt på bortebane mot Buffalo Bills på lørdag 30. juli, hvor Boston vant. De spilte på hjemmebane i den første seriekampen, en fredagskveld hvor de tapte 13–10 mot Denver Broncos i Boston University Field den 9. september. Patriots startet sesongen 2–2 før de tapte tre strake og vant tre strake, men avsluttet sesongen med fire nederlag på rad. Med et sesongresultat på 5–9 endte de på sisteplass i AFLs Eastern Division, med nest dårligst resultat blant de åtte lagene i ligaen, kun foran Denver.

Butch Songin ledet laget i pasningsspill og Alan Miller ledet på løp. Gino Cappelletti var en defensive back og placekicker den første sesongen. Før den siste kampen måtte Cappelletti tre inn for en mottaker som var treig med å komme seg til huddlen, og etter det spilte han mottaker ut karrieren.

Sesongresultater 

Kamp 1: Patriots tapte 13–10 mot Broncos i sesongåpningen på en fredag kveld. Patriots tok ledelsen med et 34-yard field goal i første kvarter. På første play i andre kvarter tok Denvers Al Carmichael imot en pasning og løp den 41 yards for en touchdown. I tredje kvarter returnerte Bronco Gene Mingo et punt 76 yards for en touchdown. Senere i samme kvarter mistet Patriots receiver Jim Colclough en fumble på Denvers 38-yard linje, men bare to plays senere fikk Patrios defensive back Chuck Shonta en interception som han returnerte 60 yards til Denvers 10-yard linje, før en 10-yard pasning fra Butch Songin til Colclough gav Patriots en touchdown. Patriots lå an til å sikre kampen med et drive i fjerde kvarter, men Denver fikk en interception på egen 2-yard linje, og fulgte det opp med 16 plays for å dra ut tiden.

Kamp 2: Patriots vant en kompetitiv kamp på Polo Grounds mot Titans 28–24. Patriots lå under 24–7 i begynnelsen av fjerde kvarter, men hadde utlignet til 24–21 før kampens siste play. Center Mike Hudock kastet et lavt snap til Titans’ punter, som mistet ballen. Patriot Chuck Shonta plukket den opp og returnerte den 52 yards for kampens siste scoring.

Kamp 3: Patriots tapte 13–0 mot Bills, hvor kampens høydepunkt var en 58-yard touchdownpasning fra Tommy O'Connell til Carl Smith.

Kamp 4: Patriots fikk sin første klare seier i sesongen mot Chargers i Los Angeles. Kampen begynte med et drive på 11 plays som endte med et field goal av Gino Cappelletti. På neste avspark mistet Charger Don Norton ballen, som førte til en kjapp touchdown for Boston, som de fulgte opp med en 19-yard touchdownpasning på neste drive. Etter en 78-yard pasning til Billy Wells på neste drive scoret Jim Crawford en touchdown. En interception av Harry Jacobs ledet til nok en touchdown for Wells, og Boston endte dagen med et field goal for en 35–0 seier over Chargers.

Kamp 5: Etter en solid seier over Chargers møtte Patriots solid motstand i Oakland. På kampens tredje play scoret Jack Larscheid på et 87-yard løp, og Patriots tok aldri ledelsen i kampen. Raiders bygget opp en 27–14 ledelse med 11:45 igjen av første kvarter. Patriots hadde to drives som endre dypt på Oaklands banehalvdel, men begge ganger kastet Butch Songin interceptions. Patriots spilte slurvete gjennom kampen og pådro seg flere unødvendige straffer samt turnovers.

Kamp 6: Patriots tapte en kamp som de skulle ha vunnet, med en 24–0 ledelse tidlig i tredje kvarter. Boston hadde dominert kampen med tre touchdownpasninger fra Songin og et field goal, før Broncos hadde sitt comeback. I den gjenværende tiden av kampen scoret Broncos 31 strake poeng og sikret seieren. Broncos quarterback Frank Tripucka ledet an med fire touchdownpasninger til tre forskjellige mottakere. Det er fremdeles en av de største ledelsene Patriots har hatt i en kamp de endte opp med å tape.

Kamp 7: Etter et pinlig nederlag uken før hadde Chargers planer om hevn, og fikk dette. Innen halftime hadde de allerede sikret seiren. Da Paul Maguire falt på en fumble i målsonen tidlig i tredje kvarter tangerte de ledelsen på 35 poeng som Patriots hadde hatt i sist møte. Til tross for at Patriots fulgte det opp med to touchdowns vant Chargers kampen 45–16.

Kamp 8: I en kamp som Patriots måtte vinne møtte de Raiders på hjemmebane. Patriots dominerte de tre første kvarterene med tre touchdownpasninger fra Songin, og med en 31–14 ledelse på vei inn i fjerde kvarter lå de an til å sikre lagets tredje seier i sesongen. Raiders forsøkte et comeback som Broncos hade fått til to uker tidligere, og scoret to touchdowns på løp før det satte sammen et drive som kunne sikret seieren. Patriots klarte å unngå et nederlag eller uavgjort med en interception på fremtidig quarterback for Patriots Babe Parilli med kun to minutter igjen av kampen. Patriots fikk sesongens tredje seier, og lagets første på hjemmebane. Kampen er kjent for å ha hatt de laveste tilskuertallene i lagets historie, med kun 8 446 i tribunene.

Kamp 12: Patriots spilte hjemme mot Houston Oilers i det som ble den første utsolgte kampen i American Football Leagues historie.

Tabell

Spillerstall 
Følgende spillere deltok i minst én kamp for Boston Patriots i løpet av 1960-sesongen.

Startere 
Følgende spillere stilte til start i flertallet av kampene i sine posisjoner:

Referanser

Eksterne lenker 
 . For kampresultater
 . For spillerstall
 . For sesongoppsummering

American Football League-sesongen i 1960 etter lag
1960